(Aangestuur vanaf Waalse Gewes)
(Wallonie / Wallonien)
Webwerf van Wallonië
3 499 000 (2010)
1 Etimologie en terminologie
2.1 Oppervlakte en bevolking
2.2 Administratiewe verdeling
4 Tale en taalbeleid
5.1 Voor 1830
5.2 Ná 1830
6 Ekonomiese basis
6.2 Ekonomiese basis volgens sektore
6.3 Bruto geografiese produk en werkloosheid
7 Kuns en kultuur
7.2 Skildery en beeldhoukuns
7.6 Kunshandwerk en ontwerpkuns
Etimologie en terminologie[wysig]
Muurnis met die Waalse haan in Fosses-la-Ville
Die term "Wallonië" (aanvanklik nog as Wallonnie gespel) is eers in 1844 geskep en destyds deur die Belgiese skrywer Joseph Grandgagnage (1797-1877) gebruik om na die tuisland van die Franssprekende Belge te verwys. Dit het al hoe meer gebruiklik geword nadat die nasionale beweging van Vlaandere begin het om die Nederlandssprekende noorde van België - en nie net die geskiedkundige provinsie Wes-Vlaandere nie - "Vlaandere" te noem. Voor 1844 is Belgiese skilders meestal "Vlaams" en Belgiese soldate "Waals" genoem sonder om hulle moedertaal in ag te neem.
Die presiese betekenis van die term Wallonië hang in die algemeen van die konteks af waarin dit gebruik word. Die Belgiese grondwet verwys steeds na een van die drie gemeenskappe, geweste en taalgebiede van België as "Waalse Gewes". Die plaaslike regering het die gewes nogtans hernoem as Wallonië - die naam waaronder dit in die algemene omgangstaal bekend staan.
Voor 1 April 2010 - die datum waarop die naam van die gewes amptelik gewysig is - het die term "Wallonië" soms na die gebied verwys wat deur die Waalse Gewes geadministreer word, terwyl "Waalse Gewes" in ander gevalle spesifiek na die regering verwys het. Die verskil tussen die twee betekenisse is in die praktyk nogal klein, en die konteks, waarbinne dit gebruik word, verduidelik die spesifieke betekenis daarvan.
Oppervlakte en bevolking[wysig]